લંડનઃ ચેમ્પિયન્સ ટ્રોફીની સેમિફાઇનલમાં ટીમ ઇન્ડિયાએ બાંગ્લાદેશને નવ વિકેટથી કચડી નાખ્યું હતું. ટીમ ઇન્ડિયાની જીતનો હીરો રહેલા ઓપનર રોહિત શર્માએ અણનમ ૧૨૩ રન બનાવ્યા હતા. રોહિત શર્માએ વન ડે ક્રિકેટમાં પોતાની ૧૧મી સદી ફટકારતાંની સાથે જ એક શાનદાર અને બહુ જ દુર્લભ રેકોર્ડની સાથે તેનું નામ જોડાઈ ગયું. રોહિતની સાથે ઈંગ્લેન્ડ અને વિશ્વ ક્રિકેટના નામે પણ એક એવો અદ્ભુત રેકોર્ડ જોડાઈ ગયો, જેના પર કદાચ કોઈનું ધ્યાન ગયું નથી.